Uaschprigli woan des reine Vateidigungstiam, gegan aundare vafeindde Famülin in da Stod. De Palazzi woan richtige Stodbuagn (oda Kastö) innahoib vo de Stodmauan und de Tiam woan aufängli a Teu vo da Stodmaua oda se woan an de aubaud. Es schpiagld de innare Zrissnheit vo de domolign Stodbwohna wida, dass spoda koa oanziga Tuam an da Stodmaua earicht wean hod deaffa. Ma hod an Varot befiachd. Bei Augriff vo draussahoib woa ma se da Loyalität olla Famülien neamma sicha.